Äripäev eksis, kui tegi minust miljonäri
10. detsembril Äripäevas ilmunud artiklis «Linnavalitsus võttis inimeselt elatusvõimaluse» oli kirjas, et varem kuulus Ott Vanaseljale üle kolme miljoni krooni maksnud maja, mis asus minu poolt aadressil Suvila 18 ostetud kinnistu naaberkrundil. Tuleb välja, et olen enese teadmata lausa miljonär! Tegelikult ei vasta see väide tõele, sest mulle ei ole kunagi kuulunud ühtegi naaberkrundil kuulunud maja. Loodan siiski, et kõnealune artikkel ei ole kirjutatud pahatahtlikkusest allakirjutanu suhtes ning faktiviga on tingitud ajakirjaniku vähesest süvenemisest ning ennast emotsioonidest mõjutada laskmisest.